IVL ร่วง 5% หลังอินเดียสั่งแบนใช้พลาสติกรับกระแสโลกร้อน ฟากโบรกฯยังแนะ “ซื้อ” เป้า 48 บ.
IVL ร่วง 5% หลังอินเดียสั่งแบนใช้พลาสติกรับกระแสโลกร้อน ฟากโบรกฯยังแนะ “ซื้อ” เป้า 48 บ.
IVL ร่วง 5% หลังอินเดียสั่งแบนใช้พลาสติกรับกระแสโลกร้อน ฟากโบรกฯยังแนะ “ซื้อ” เป้า 48 บ.
18 ก.ย. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.18 น. อยู่ที่ระดับ 32.75 บาท ลบ 1.75 บาท หรือ 5.07% สูงสุดที่ระดับ 35 บาท ต่ำสุดที่ระดับ 32.75 บาท ด้วยมูลค่าการซื้อขาย 956.78 ล้านบาท

ด้านนักวิเคราะห์ บล. ดีบีเอสฯ ระบุคำแนะนำ “ซื้อ” หุ้น IVL ในราคาเป้าหมาย 48 บาทต่อหุ้น 
ทั้งนี้ IVL ได้รับผลกระทบหลังจากทางอินเดียแบนการใช้พลาสติกแบบใช้ครั้งเดียว ซึ่งรวมถึงถุงพลาสติก, ถ้วย ชาม, ขวดขนาดเล็ก, หลอดดูดน้ำ เป็นต้น ซึ่งเป็นไปตามกระแสโลกที่จะลดการใช้พลาสติกประเภทนี้
โดย IVL มีโรงงาน PET 2 แห่งในอินเดีย กำลังการผลิตรวม 6.96 แสนตันต่อปี แต่มีปริมาณการผลิตจริงราว 3.48 แสนตันต่อปี คิดเป็น 3% ของปริมาณผลิตรวมที่ 13 ล้านตันต่อปีของบริษัท ในกรณีที่แย่ที่สุดคือหยุดผลิตใน 2 โรงงานนี้
อย่างไรก็ตาม จากกรณีดังกล่าวจะกระทบต่อมูลค่าหุ้น IVL เพียง 0.93 บาท/หุ้น ซึ่งคิดเป็น 2% ของราคาตามพื้นฐานปัจจุบันของเราที่ 48 บาท/หุ้น